**NAVODILA IN KRITERIJ ZA OCENJEVANJE BIOLOGIJE V 8. RAZREDU**

Ocena iz biologije bo sestavljena iz dveh delov, pri čemer bo vsak del ovrednoten s 50%. **Oba dela oddajte skupaj v enem Wordovem dokumentu, na elektronski naslov:** **mitja.mocilar@guest.arnes.si****, do 20.5.2020.**

Dokument poimenujte: **ime.priimek.razred (npr: Nina.Novak.8.C)**

**NAVODILA ZA DELO**

1. DEL

Ta del bo za učence, ki so sproti delali in izpolnjevali zadolžitve objavljene na spletni strani šole, enostaven. **Vaša naloga je, da slikate vaše urejene zapiske za biologijo in jih nalepite v Wordov dokument, pod naslov: SPROTNO DELO**. Ocenjeval bom vaš trud, estetiko zapiskov, celovitost (pregled, če ste naredili vse zadolžitve) zapiskov in oddajanje vaših poročil v času karantene. Torej imate tisti, ki ste mi redno pošiljali zapiske, večjo možnost za pridobitev dobre ocene.

 Tudi, če ste mi zapiske že pošiljali, mi jih pošljite ponovno v skupnem Wordovem dokumentu (priporočljivo je da jih dopolnite in popravite v skladu z mojimi pripombami – če sem jih seveda dal).

**Kriterij 1. dela**

|  |  |  |  |  |  |
| --- | --- | --- | --- | --- | --- |
| **0%** | **10%** | **20%** | **30%** | **40%** | **50%** |
| -učenec ne odda zapiskov  | -učenec odda pomanjkljive in neurejene zapiske -zamudi rok oddaje za več kot 5 dni | -učenec odda zapiske, ki vsebujejo vse obravnavane teme vendar so zelo neurejeni- učenec zamudi rok oddaje do 5 dni | -učenec odda zapiske, ki vsebujejo vse teme in vso obravnavano snov, vendar niso pregledni-učenec ne zamudi roka oddaje | -učenec odda urejene in celovite zapiske, v katere je bilo vloženega veliko truda- ne zamudi roka oddaje | -učenec odda urejene in celovite zapiske, v katere je bilo vloženega veliko truda-ne zamudi roka oddaje-učenec je svoje zapiske pošiljal sproti, v času karantene |

1. DEL

Drugi del bo sestavljen iz štirih sklopov:

1. **Izbira in opis virusa ali bakterije**

V tem delu, si boste izbrali en virus ali bakterijo (prosim ne vsi izbirat COVID-19), ki lahko prizadene človeka in ga natančno opisali (približno ena stran v Wordu). Opis mora vsebovati ime virusa/bakterije, opis zgradbe izbrane bakterijske celice ali virusa, način razmnoževanja, kakšno okolje potrebuje za preživetje (vlažno, toplo, suho, hladno,….), nekaj splošnih podatkov o izbranem virusu/bakteriji in kakšna zanimivost.

1. **Način razširjanja virusa/bakterije**

Opisali boste, po kakšnem mediju se vaš virus/bakterija prenaša (npr: po zraku, z vodo, po živalih, s prenosom krvi, dotikom,…), kaj je to »inkubacijska doba«, kakšna je slednja pri vašem izboru in zakaj mislite, da je inkubacijska doba slaba pri omejevanju razširjanja virusa/bakterije.

1. **Kateri organski sistem človeka, izbrani virus/bakterija prizadene**

Ta del naj vsebuje, kratek opis organskega sistema, ki ga virus/bakterija prizadene, simptome, ki se pri tem začnejo pojavljati in na kakšen način virus/bakterija negativno vpliva na opisani organski sistem.

1. **Preventivni ukrepi proti razširjanju izbranega virusa/bakterije**

Napišite, na kakšen način bi se vi lotili omejevanja razširjanja vašega virusa/bakterije, če upoštevate njegov način razširjanja in inkubacijsko dobo.

Prosim če pišete direktno v Wordov dokument (zaradi velikosti dokumenta) s pisavo Times New Roman velikost 12. Drugi del naj bo dolg od 3 do 5 strani.

**Kriterij 2. dela**

|  |  |  |  |  |  |
| --- | --- | --- | --- | --- | --- |
| **0%** | **10%** | **20%** | **30%** | **40%** | **50%** |
| -učenec ne odda naloge | -učenec odda pomanjkljivo in površno zapisan 2. del z manjkajočimi sklopi-zamudi rok oddaje za 5 dni | -učenec odda površno napisan 2. del-vidi se, da je bilo delo narejeno brez uporabe dodatne literature-2. del je krajši od treh strani- zamudi rok oddaje do 5 dni | -učenec odda 2. del z vsemi predvidenimi sklopi-za pisanje uporabi le en vir-obseg je natanko 3 strani-ne zamudi roka oddaje | -učenec odda lepo urejen 2. del z vsemi predvidenimi sklopi-za pisanje uporabi 2-4 vire-obseg presega 3 strani-ne zamudi roka oddaje | -učenec oddaj lepo urejen 2. de v katerega je vidno vložil veliko truda-za pisanje uporabi več kot 4 vireObseg presega 3 strani-ne zamudi roka oddaje |

**Skupni kriterij**

|  |  |
| --- | --- |
| **Odl (5)** | **80%** |
| **Pd (4)** | **70%** |
| **Db (3)** | **60%** |
| **Zd (2)** | **50%** |
| **Nzd (1)** | **Do 40%** |

**Priporočilo:**

Slike, ki jih boste vstavljali v vaš dokument, naj ne bodo slikane z najvišjo možno kvaliteto telefona, saj bo dokument potem prevelik in mi ga ne boste mogli poslati pa mailu. Pazite pa, da bo iz slik še vedno vse lepo razvidno.

**Srečno!**